**Magyar nyelvtan 5. évfolyam**

**Az osztályozó vizsga követelményei**

**Magyar nyelvtan**

**5. évfolyam**

A tanuló törekszik gondolatait érthetően, a helyzetnek megfelelően megfogalmazni, adekvátan alkalmazni a beszédet kísérő nem nyelvi jeleket. Képes rövidebb szóbeli üzenetek, rövidebb hallott történetek megértésére, összefoglalására, továbbadására.

Képes önállóan a tanult hagyományos és internetes műfajokban (elbeszélés, leírás, jellemzés, levél, SMS, e-mail) szöveget alkotni.

Törekszik az igényes, pontos és helyes fogalmazásra, írásra.

Segítséggel képes feladatvégzésre az információgyűjtés és ismeretszerzés módszereinek alkalmazásával.

Felismeri a szövegértés folyamatát.

Ismeri a hangtannal kapcsolatos főbb fogalmakat, hangkapcsolati törvényeket, a szavak szerkezetét, a helyesírási alapelveket, a hangalak és jelentés kapcsolatának lehetőségeit.

A megismert új szavakat, közmondásokat, szólásokat próbálja aktív szókincsében is alkalmazni.