|  |  |
| --- | --- |
|  | **Matematika 6. évfolyam**  **A javító és osztályozó vizsga követelményei**  *Gondolkodási és megismerési módszerek*   * Halmazok felismerése és ábrázolása konkrét esetekben. * Állítások logikai értékének (igaz vagy hamis) megállapítása.   *Számtan, algebra*   * A számok helyi értékes írásmódja nagy számok esetén. * A római számjelek közül az L, C, D, M jelek felismerése, az ezekkel képzett számok alkalmazása a hétköznapi helyzetekben. * A 2-vel, 3-mal, 4-gyel, 5-tel, 6-tal, 9-cel, 10-zel, 100-zal való oszthatóság szabályainak ismerete, alkalmazása. * A természetes számok csoportosítása osztóik száma alapján és adott számmal való osztási maradékuk szerint. * Legfeljebb kétjegyű egész számmal történő, írásbeli osztással megoldható gyakorlati feladatok megoldása, a hányados előzetes becslése. * Konkrét számok ellentettjének, abszolút értékének meghatározása. * Az egész számok és a velük végezhető alapműveletek ismerete. * Törtrészek ábrázolása, a törtrészeknek megfelelő törtszámok meghatározása. * A számok helyi értékes írásmódjának alkalmazása tizedes törtek esetén. * A racionális számok közönséges tört és tizedes tört alakjának egymással való megfeleltetése. * Konkrét számok reciprokának meghatározása. * Legfeljebb kétjegyű tizedes törttel való írásbeli osztás elvégzése gyakorlati feladatokban; a hányados előzetes becslésével. * Feladatok megoldásának ellenőrzése.  *Összefüggések, függvények, sorozatok*  * Tájékozódás a koordináta-rendszerben: koordinátáival adott pont ábrázolása, megadott pont koordinátáinak leolvasása. * Sorozatok folytatása adott szabály alapján. * Képzési szabály megfogalmazása néhány tagjával adott sorozat esetén.   *Geometria*   * Síkbeli tartományok közül a szögtartományok kiválasztása, nagyság szerinti összehasonlítása, mérése és csoportosítása. * Háromszögek csoportosítása szögeik és oldalaik szerint. * Síkbeli egybevágó alakzatok felismerése. * Alapszerkesztések: szakaszfelező merőleges, szögfelező, merőleges és párhuzamos egyenesek szerkesztése, a szerkesztéshez terv, ábra készítése. Szögmásolás.   *Valószínűség, statisztika*   * Egyszerű diagramok készítése, értelmezése, táblázatok olvasása. * Valószínűségi játékok, kísérletek során adatok tervszerű gyűjtése, rendezése, ábrázolása. |