**Etika 7. évfolyam**

**Osztályozó vizsga/javítóvizsga követelményei**

|  |
| --- |
| **Témakör** |
| ***Téma: Én-tudat - Önismeret***  **Kulcsfogalmak/ fogalmak**  önismeret, önazonosság, boldogulás, boldogság, jólét, jóllét, stressz, káros, szenvedély, függés, alkotás, munka, pénzügyi tudatosság |
| ***Téma: Helyem a családban***  **Kulcsfogalmak/ fogalmak**  érzelem, szerelem, párkapcsolat, vonzódás, intimitás, bizalom, hűség, igény, nemzedék, értékrend, önvédelem, zaklatás, emberi jogok |
| ***Téma: Társas tudatosság és társas kapcsolatok - Helyem a társas-lelkületi közösségekben*** **Kulcsfogalmak/ fogalmak**  kapcsolatrendszer, viszonyulás, konfliktuskezelés, jóvátétel, alkalmazkodás, önállóság, cselekvés,  átélés, előítélet, elfogadás |

## **A továbbhaladás feltételei a 7. évfolyam végén:**

A tanuló:

* térképezze fel reálisan, hogy saját érzelmi állapota és viselkedése milyen következményekkel járhat, és milyen hatást gyakorolhat a társas kapcsolatai alakítására; legyen képes a helyzetnek megfelelő érzelmek kifejezésére;
* hozzon megfelelő döntéseket arról, hogy az online térben milyen információkat oszthat meg önmagáról;
* értékelje tudásszerzési módjait, különös tekintettel a forrás hitelességére;
* feltárja pályaérdeklődését és továbbtanulási céljait;
* képes a problémák elemzésére és a megoldási alternatívák alkotására
* célok és döntések meghozatalakor figyelembe veszi a személyes értékeit;
* megismeri az identitás fogalmát és jellemzőit
* ismer testi és mentális egészséget őrző tevékenységeket és felismeri a saját egészségét veszélyeztető hatásokat.
* különbséget tesz a valóságos és a virtuális identitás között, felismeri a virtuális identitás jellemzőit.
* célokat tűz ki maga elé, és azonosítja a saját céljai eléréséhez szükséges főbb lépéseket; céljai megvalósítása közben önkontrollt végez
* reálisan feltérképezi, hogy saját érzelmi állapota és viselkedése milyen következményeket okozhat, és milyen hatást gyakorolhat a társas kapcsolatai alakítására; képes a helyzetnek megfelelő érzelmek kifejezésére;
* a családjában és ismeretségi körében talál olyan mintákat, amelyek példaként szolgálnak számára;
* megfogalmazza, hogy a szeretetnek, az elkötelezettségnek, bizalomnak, tiszteletnek milyen szerepe van a családban, a barátságokban és a párkapcsolatokban.
* megismer olyan mintákat és lehetőségeket, amelyek segítségével a problémás helyzetek megoldhatók, illetve tudja, hogy hová fordulhat segítségért;
* azonosítja a családban betöltött szerepeket és feladatokat; egyre reálisabban a saját szerepét és feladatait;
* azonosít néhány, a családban előforduló konfliktust, felismeri a család életében bekövetkező nehéz helyzeteket, és megfogalmazza, hogy milyen módon kezelhetők ezek;
* azonosítja az egyéni, családi és társadalmi boldogulás feltételeit.
* reálisan feltérképezi, hogy saját érzelmi állapota és viselkedése milyen következményekkel járhat, és milyen hatást gyakorolhat a társas kapcsolatai alakítására; képes a helyzetnek megfelelő érzelmek kifejezésére;
* a csoporthoz való csatlakozás vagy az onnan való kiválás esetén összeveti a csoportnormákat és a saját értékrendjét;
* megfogalmazza, hogy a szeretetnek, az elkötelezettségnek, bizalomnak, tiszteletnek milyen szerepe van a barátságokban, a páros kapcsolatokban, az iskolai közösségekben.
* képes a saját véleményétől eltérő véleményekhez tisztelettel viszonyulni, a saját álláspontja mellett érvelni;
* kölcsönös megértésre törekszik;
* felismeri a konfliktus kialakulására utaló jelzéseket;
* rendelkezik tapasztalatokkal, érvekkel a konfliktusok megelőzésére és megoldási javaslatokkal a konfliktusok megoldására;
* azonosítja a csoportban elfoglalt helyét és szerepét, törekszik a személyiségének legjobban megfelelő feladatok vállalására;
* törekszik mások helyzetének megértésére, felismeri a mások érzelmi állapotára és igényeire utaló jelzéseket;
* nyitott és segítőkész a nehéz helyzetben levő személyek iránt.

**Etika 8. évfolyam**

**Osztályozó vizsga/javítóvizsga követelményei**

|  |
| --- |
| **Témakör** |
| ***Téma: A társas együttélés kulturális gyökerei: Nemzet – helyem a társadalomban*** **Kulcsfogalmak/ fogalmak**  nemzet, nemzetiség, kultúra, identitás, tolerancia, szolidaritás, szabályszegés, jogsértés, bűn, büntetés, érdekérvényesítés, társadalmi cél, média |
| ***Téma: A természet rendjének megőrzése, a fenntartható jövő***  **Kulcsfogalmak/ fogalmak**  erőforrás, globális hatás, újrahasznosítás, környezetbarát technológia, egyéni felelősség, fenntartható, fejlődés, egyenlőtlenség |
| ***Téma: Az európai kultúra emberképe, hatása az egyén értékrendjére***  **Kulcsfogalmak/ fogalmak**  vallás, hit, erkölcs, kereszténység, iszlám, judaizmus, hinduizmus, buddhizmus, felebaráti szeretet, karitász, aranyszabály, az élet tiszteletének elve, tízparancsolat |

## **A továbbhaladás feltételei a 8. évfolyam végén:**

A tanuló:

* azonosítja, értelmezi a nemzet, a kulturális közösség számára fontos közösségi értékeket,
* érzelmileg, társas-lelkületileg azonosul az állami, nemzeti és egyházi ünnepkörök jelentőségével, értelmezi a hozzájuk kapcsolódó jelképeket, valamint az ünnepek közösségmegtartó szerepét;
* azonosítja azokat a kulturális különbségeket, helyzeteket és véleményt alkot róluk;
* a csoporthoz való csatlakozás vagy az onnan való kiválás esetén összeveti a csoportnormákat és a saját értékrendjét;
* képes a problémák elemzésére és a megoldási alternatívák alkotására, a probléma megoldása érdekében képes önmaga motiválására;
* azonosítja a számára fontos közösségi értékeket, indokolja, hogy ezek milyen szerepet játszanak a saját életében;
* azonosítja azokat a helyzeteket, amelyek etikai dilemmákat vetnek fel, és véleményt alkot róluk;
* értékeli az etikus és nem etikus cselekvések lehetséges következményeit.
* azonosítja a valós és virtuális térben történő zaklatások különböző fokozatait és módjait, tudja, hogy hová fordulhat segítségért;
* értelmezi a szabadság és az önkorlátozás, a tolerancia és a szeretet megjelenését és határait egyéni élethelyzeteiben;
* fizikai vagy digitális környezetben információt gyűjt és megosztja tudását a sport, tudomány, technika, művészetek vagy a közélet területén a magyar nemzet és Európa kultúráját meghatározó kiemelkedő személyiségekről és tevékenységükről;
* ismeri a nemzeti identitást meghatározó kulturális értékeket, azonosítja a nemzeti és európai értékek közös jellemzőit, az európai kulturális szemlélet meghatározó elemeit; ismereteket szerez a Kárpát-medencében élő magyarokról, Magyarországon élő nemzetiségekről, népcsoportokról, kettős kötődésű személyekről;
* ismeri a rá vonatkozó gyermekjogokat, ezek fő szabályozó dokumentumait, értelmezi kötelezettségeit,
* ismeri az alapvető emberi jogokat és vizsgálja ezek érvényesülését különböző embercsoportok esetében;
* megismeri a hátrányos helyzetű személyek érdekében szervezett programokban való részvétel lehetőségeit;
* reflektív módon vizsgálja saját és csoportja gondolkodását más csoportokról; kifejti véleményét a sztereotípiák és előítéletek hatásáról.
* megfogalmazza személyes felelősségét a természeti és tárgyi környezet iránt, megoldási javaslatot tesz környezetének megőrzésére, esztétikus fejlesztésére;
* értékeli, értelmezi az ökológiai, ökonómiai egyensúly hétköznapi szükségességét;
* döntéseket hoz arról, hogy milyen szokások kialakulásával járul hozzá a fenntartható fejlődés megvalósításához, milyen cselekvéseket tehet a társadalmi problémák kezelése érdekében;
* megfogalmazza, hogy a pozitív egyéni és társadalmi jövőkép elérését milyen feltételek támogatják.
* folyamatosan frissíti az emberi tevékenység környezetre gyakorolt hatásaival kapcsolatos ismereteit fizikai és digitális környezetben, kritikus szemlélettel vizsgálja a technikai fejlődés lehetőségeit, korlátait;
* megismeri és véleményezi a természeti erőforrások felhasználására, a környezetszennyezésre, a globális és társadalmi egyenlőtlenségek problémájára vonatkozó etikai felvetéseket;
* értelmezi a fenntartható fejlődés és a legfontosabb társadalmi problémák megoldása érdekében javasolt stratégiákat, cselekvési lehetőségeket.
* értelmezi az európai, a nemzeti kultúra közös eredetét, forrását azonosítja a számára fontos közösségi értékeket, indokolja, hogy ezek milyen szerepet játszanak a saját életében;
* azonosítja azokat a helyzeteket, amelyek etikai dilemmákat vetnek fel, és véleményt alkot róluk;
* értékeli az etikus, a nem etikus cselekvések lehetséges következményeit;
* reflektíven értékeli tudásszerzési módjait, különös tekintettel a forrás hitelességére;
* képes a helyzetnek megfelelő érzelmek kifejezésére;
* egyéni cselekvési lehetőségeket fogalmaz meg az erkölcsi értékek érvényesítésére.
* értelmezi a szeretetnek, az élet tisztelete elvének a kultúrára gyakorolt hatását;
* feltárja, hogy az Európa vallási arculatát meghatározó egyházak tevékenysége, szokás- vagy értékrendje milyen módon jelenik meg a társadalomban;
* feltárja, hogyan jelenik meg a hétköznapok során a tárgyalt világvallásoknak az emberi életre vonatkozó erkölcsi tanításai;
* a megismert vallások erkölcsi tanításait összeveti személyes véleményével;
* saját életét meghatározó világnézeti elkötelezettség birtokában a kölcsönös tolerancia elveit gyakorolja.