**Ének-zene 7. évfolyam**

**Osztályozó vizsga/javítóvizsga követelményei**

|  |
| --- |
| **Témakör** |
| **Téma: Zeneművek/Népdalok, műdalok**  Magyar népdalok éneklése a népzene régi és új rétegéből válogatva.  Dalok éneklése alkalmakra, keresztény ünnepekre, jeles napokra.  Más népek dalai.  A zenehallgatási anyaghoz kapcsolódó énekes anyag: dal- és témarészletek zenetörténeti korokból.  A fenti zenei példák éneklése közben az életkori sajátosságoknak megfelelő tiszta intonáció és helyes hangképzés, továbbá stílusos, kifejező éneklésre törekvés.  **Kulcsfogalmak/ fogalmak**  Régi és új stílusú népdalok, műdal, romantikus dal, népies műdal, rokon és más népek dalai, népdalfeldolgozás, korál, egyházi népének |
| **Téma: Zenei ismeretek/- Ritmikai fejlesztés**  A tanult új dalok ritmusának hangoztatása kottakép alapján.  Minden korábban tanult ritmikai ismeret gyakorlása, alkalmazása változatos formában.  Ritmusgyakorlatok hangoztatása nyolcad-ütemmutatóval.  **Kulcsfogalmak/ fogalmak**  3/8-os ütemmutató, 6/8-os ütemmutató, felütés/súlytalan kezdés |
| **Téma: Zenei ismeretek/- Hallásfejlesztés**  A tanult hangközök (kis és nagy szext, kis és nagy szeptim) éneklése, hangoztatása változatos formákban.  Az énekelt és zenehallgatási anyaghoz kapcsolódó dallami elemek megfigyelése, megnevezése és éneklése.  A zenei elemek vizuális megjelenítése kézjelekkel.  **Kulcsfogalmak/ fogalmak**  Kis és nagy szext, kis és nagy szeptim |
| **Téma: Zenei ismeretek/- Zenei írás, olvasás**  Módosított és módosítójel nélküli szolmizációs hangok és törzshangok ismerete.  Tiszta, kis- és nagy hangközök (T1-T8) megfigyelése és megnevezése szolmizáció alapján, felépíteni adott kezdőhangra.  Az 1# és 1bé-s dúr és moll hangsorok lejegyzése.  **Kulcsfogalmak/ fogalmak**  Minden korábbi évfolyamon szereplő fogalom.  G-dúr, é-moll, F-dúr, d-moll |
| **Téma: Zeneművek/Zenehallgatási anyag**  Az énekes anyaghoz kapcsolódó szemelvények meghallgatása, zeneirodalmi szemelvények a zeneirodalom széles spektrumából válogatva.  A zeneirodalom gazdagságának, műfaji sokszínűségének megismerése.  A zenetörténeti korszakok legfontosabb ismertetőjegyeinek, történelmi, kulturális hátterének megismerése.  Az egyes korszakokhoz tartozó zenei műfajok és jellemzők azonosítása.  A meghallgatott szemelvények felismerése.  A művek megismerésén, elemzésén keresztül a kultúrabefogadás szándékának erősítése (hangverseny-látogatás motivációs szerepének felhasználásával).  **Kulcsfogalmak/ fogalmak**  Zenei korstílusok: középkor, reneszánsz, barokk, klasszika, romantika  Zenei műfajok: zsoltár, trubadúr ének, madrigál, mise, oratórium, kantáta, szvit, concerto, versenymű, szimfónia, műdal, opera, ária, kamarazene |

**A továbbhaladás feltételei a** **7. évfolyam végén**

- Tudjon a magyar népzene régi és új rétegéből népdalokat énekelni kottaképről és emlékezetből szöveggel.

-Törekedjen a tiszta intonáció fejlesztésére az éneklés helyes szokásainak gyakorlásával és szolmizációs éneklésével.

- Tudjon különböző stílusú műdalokat, zenei szemelvényeket énekelni kottaképről és emlékezetből.

**­** Tudja a magyar népzene régi és új rétegeinek jellemzőit felsorolni.

-Ismerje a zenetörténeti korszakok legfontosabb ismertetőjegyeit, történelmi és kulturális hátterüket.

-Azonosítani tudja az egyes korszakokhoz tartozó zenei műfajokat és jellemzőiket.

-Tudja a tanult dalok ritmusát hangoztatni kottaképről.

-Tudja az új hangközöket (szext, szeptim) felismerni, megnevezni, kottaképről szolmizáció alapján, felépíteni adott kezdőhangra.

­ Képes legyen az eddig tanult tiszta, kis- és nagy hangközök felismerésére, megnevezésére az énekelt anyaghoz kapcsolódóan.

-Tudjon rövid dallamot átírni betűkottáról hangjegyekre.